“ศบค.” เร่งประสานทางการเมียนมา สอบปมแรงงานติด “โควิด” หลังกลับจากไทย
"นพ.ทวีศิลป์" โฆษก ศบค. เผยกรมควบคุมโรค กระทรวงสาธารณสุข เร่งประสานทางการเมียนมา สอบปมแรงงานติด “โควิด-19” หลังกลับจากไทย 
"นพ.ทวีศิลป์" โฆษก ศบค. เผยกรมควบคุมโรค กระทรวงสาธารณสุข เร่งประสานทางการเมียนมา สอบปมแรงงานติด “โควิด-19” หลังกลับจากไทย
22 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวระหว่างแถลงสถานการณ์แพร่ระบาดของโรคโควิด-19 ประจำวันนี้ (22 มิ.ย.63) เมื่อเวลา 11.30 น. ที่ผ่านมา ที่ทำเนียบรัฐบาล ถึงกรณีที่มีข่าวแรงงานชาวเมียนมา 23 คนที่เดินทางกลับเข้าประเทศไปแล้วติดเชื้อโควิด-19 มาจากประเทศไทยว่า ตอนนี้กรมควบคุมโรค กระทรวงสาธารณสุข (สธ.) กำลังประสานกันอยู่กับทางการเมียนมา และองค์การอนามัยโลก ซึ่งต้องใช้กฎระหว่างประเทศเข้าจัดการ
โดยจากข้อมูลทางฝ่ายไทยทราบว่าในจำนวนนั้นมีแรงงาน 19 คนที่ได้ผ่านการกักตัวครบ 14 วันแล้วจากประเทศไทย และถูกส่งตัวกลับไปยังเมียนมาตั้งแต่วันที่ 25 เม.ย. ส่วนที่เหลืออีก 4 คน อยู่ระหว่างการติดตามข้อมูล
“แรงงาน 19 รายนี้ เราค่อนข้างมั่นใจ เพราะได้รักษาหายไปแล้ว ตอนนี้ทั้ง 2 ประเทศไทยกับเมียนมากำลังประสานข้อมูลกันอยู่ หากมีความคืบหน้าอย่างไรจะมารายงานให้ได้ทราบอีกครั้ง” นพ.ทวีศิลป์ ระบุ